জয়েন্টের রেজাল্টে বাংলা মাধ্যমের মুকুটে পালক

কলকাতা : প্রকাশিত হল জয়েন্ট এন্ট্রেন্স পরীক্ষার ফলাফল।কোভিড পরিস্থিতিতেই পরীক্ষার ২০ দিনের মধ্যে ফল প্রকাশ হয়।  রাজ্যের  প্রবেশিকা প্রথম স্থান পেলেন রহড়া রামকৃষ্ণ মিশনের ছাত্র পাঞ্চজন্য দে। দ্বিতীয় সৌম্যজিৎ দত্ত ও তৃতীয় স্থান পেয়েছেন ব্রতীন মণ্ডল। ৯৯ শতাংশ পরীক্ষার্থী সফল হয়েছেন পরীক্ষায়। ৯২ হাজার ৬৫৯ জন পরীক্ষার্থী পরীক্ষায় বসার জন্য আবেদন করেন। এদের মধ্যে ৭৪ শতাংশ পরীক্ষার্থী পরীক্ষা দেয়। রাজ্য সরকার, শিক্ষামন্ত্রী, পরিবহণ মন্ত্রীকে ধন্যবাদ জানিয়ে ফল প্রকাশ করেন রাজ্য জয়েন্ট এন্ট্রান্স পর্ষদের প্রধান।

আরও পড়ুন:জয়েন্ট পরীক্ষার্থীদের সুবিধার্থে বিশেষ ট্রেন-বাস, চালু কন্ট্রোল রুমও

পর্ষদের তরফে জানানো হয়েছে ১৩ আগস্ট শুরু হবে কাউন্সেলিং। পড়ুয়াদের কাউন্সেলিং নিয়ে হোমওয়ার্ক করতে বলেছেন জয়েন্ট এন্ট্রান্স পর্ষদের প্রধান। এ বছর মোট ৯২ হাজার ৬৯৫ পড়ুয়া রেজিস্টার করতে পারেন।

তাঁদের মধ্যে পরীক্ষা দিতে পেরেছেন ৬৫ হাজার। ৬৪ হাজারের বেশি পরীক্ষার্থী ব়্যাঙ্ক পাশ করেছেন।এর আগে করোনা আবহে সংক্রমণ ঠেকাতে বহু পরীক্ষাই বাতিল হয়েছিল। এই আবহে জয়েন্ট পরীক্ষা নিয়ে তৈরি হয়েছিল আশঙ্কা। এবছর জয়েন্ট এন্ট্রান্স পরীক্ষার নির্ধারিত দিন ছিল ১১ জুলাই। কোভিড পরিস্থিতির জন্য তা পিছিয়ে ১৭ জুলাই করতে হয়। যাবতীয় স্বাস্থ্যবিধি মেনেই নেওয়া হয় পরীক্ষা।